KYK: Huldeblyk aan Bokke bekoor | Netwerk24
27 November 2019 05:54
Die Bokke vier fees die oomblik wat Siya Kolisi die William Webb Ellis-trofee vir die eerste keer bo sy kop lig. Foto: Getty Images
Dit is 'n rapsie meer as drie weke sedert die Springbokke die Wêreldbekertitel verower het en daar is steeds Suid-Afrikaanse aanhangers wat asemrowende huldeblyke aan hul span lewer.
Hierdie video op Paul Gardiner se Youtube-kanaal, wat al meer as 185 000 keer gekyk is, is 'n emosionele samestelling van die Bokke se suksesvolle veldtog in Japan en sal jou hoendervel gee al is jy nie 'n Suid-Afrikaner nie.
Die video kombineer verskillende onderhoude en nuusinsetsels en kyk na hoeveel kenners die Bokke afgeskryf het voor die eindstryd teen Engeland.
Dan volg 'n skitterende opsomming van die drama in die kragmeting in Jokohama, waar die Bokke aanvanklik die lewe uit die Engelse gewurg het voordat Makazole Mapimpi en Cheslin Kolbe die kersie op die koek geplaas het.
Die toevoeging van 'n bekende Nelson Mandela-toespraak aan die einde, dra by tot die gevoel van samehorigheid en hoop wat die Bokke vir die land gebring het.